Аҟәа ахақәиҭтәраан цәыббра 27 рзы иҭахаз аԥсуа Ван Гог ҳәа ззырҳәоз аҿыханҵаҩ Заур Аџьба диижьҭеи иахьа 63 шықәса ҵит.
"Заур Аџьба даара бзиа ибон, изааигәан Ван Гог иусумҭақәа. Иҟан урҭ иреиԥшны иҭихызгьы аҵара аниҵоз, анаҩс ихатә стиль ахь диасит. Еиҳарак аԥсабара асахьақәа ҭихуан. Даара бзиа ибон иԥсадгьыл. Санкт-Петербургҟа данца, уаагьы ирацәаны апеизажқәа ҟаиҵеит, ашьҭахь аҳәаанырцәҟагьы дцеит, уа иҟаиҵаз аусумҭақәа арахь иааигеит. Заур Аџьба даара абаҩхатәра дуӡӡа змаз, згәы былуаз, зыԥсуара ламысла иныҟәызгоз иакәын. Аибашьра ианалага иабџьар шьҭыхны дцеит", - иҳәеит Џьениа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.